**Haskovo** (bugarski: Хасково) je grad na jugu Bugarske i upravno sjedište Oblasti Haskovo. Haskovo se nalazi nedaleko granice sa Grčkom i Turskom. Po popisu stanovnika iz 2005 grad je imao 96 010 stanovnika. 
Haskovo je slavilo svoju 1000 - godišnjicu 1985 godine. 

Za srednjega vijeka Haskovo je bilo znano po obližnjem *Sajmu Uzundžovo*, poznatom po cijeloj Bugarskoj.

Historija
---------

U samom gradu i njegovoj okolici postoje brojni tragovi naseljenosti iz vremena Kamenog doba, Tračana, Grka, Rimljana i Bizantskog carstva.

U 9. st. za vrijeme Prvog Bugarskog carstva podignuta je *Utvrda Haskovo*, tako da se je uz nju razvio grad. Haskovo je postalo centar velike teritorije između rijeka; Marice, *Klokotnice* i *Harmanljiske rijeke*.
Odmah nakon zaposjedanja grada i regije od strane Otomanskog carstva 1395 godine izgrađena je *Eski cami* (Stara džamija) kao jedna od prvih na cijelom Balkanu. (minaret ove džamije je blago nakrivljen).

Dramsko kazalište - Ivan Dimov (1921)
1782 godine grad je bio poznat po imenu *Marsa*. Mnogi drže da je sadašnje ime grada došlo od arapske riječi **has**(posjed) i turske riječi **köy** (selo) (bugarski: Hasköy). Neki drugi povjesničari drže da je ime grada došlo od turske riječi **has** a što bi pak značilo *čist*. Ova druga teorija se vremeno raširila tako da Haskovo zovu *čist grad* još od vremena bugarskog nacionalnog preporoda. Turski nastavak grada **köy** vremenom je promjenjen tako da je od njega ostalo samo **k**, a dodat mu je bugarski nastavak (takav nastavak imaju i ostali slavenski jezici) - **ovo**.

Mnogi Bugari ponovno su se naselili u Haskovu na početku 19. st. U to doba Haskovo je postalo značajan trgovački centar, za trgovce iz gradova; Edirne, Enosa i Istanbula. 

Postupno u gradu se razvila manufakturna proizvodnja pamučnih tkanina, svilenih tkanina i sagova.

Nakon oslobođenja od otomanske vlasti 1878 godine Haskovo je postao centar za trgovinu visokokavalitetnim duhanom koji se masovno uzgajao i obrađivao u ovom kraju. Danas od svega toga nema baš puno, i nekad velika tvornica cigareta *BT Haskovo* je zatvorena. 

U današnjem Haskovu rade tvornice hrane, strojeva i tkanina.

Kultura u gradu
---------------

*Čitaonica Zarja* u Haskovu
Kulturni život grada odvija se između *Dramskog kazališta - Ivan Dimov*, *Historijskog muzeja grada* i *Umjetničke galerije* koje su nosioci većine važnijih kulturnih manifestacija u gradu. 

U gradu se održava godišnji *Festival narodnih pjesama i plesova Trakije* (Bugarske).

Gradovi prijatelji
------------------

* SAD Abington, Pennsylvania
* Grčka Aleksandropoli
* Turska Edirne
* Španjolska Enguera
* Ujedinjeno Kraljevstvo Leicester
* Italija Novara
* Uzbekistan Taškent

Eksterni linkovi
----------------

* Stranice općine Haskovo
* Online vodič po Haskovu
* Haskovo.net Arhivirano 2006-11-16 na Wayback Machine-u
* Općina Haskovo na stranicama Domino.bg Arhivirano 2011-06-16 na Wayback Machine-u
* Haskovo.info
* Haskovo.biz
* Haskovlii.com Arhivirano 2018-03-07 na Wayback Machine-u

  


| Gradovi u Bugarskoj The flag of Bulgaria |
| --- |
| Ajtos | Asenovgrad | Blagoevgrad | Botevgrad | Burgas | Ćustendil | Dimitrovgrad | Dobrič | Dupnica | Gabrovo | Gorna Orjahovica | Goce Delčev | Harmanli | Haskovo | Jambol | Karlovo | Karnobat | Kazanlak | Krdžali | Lom | Loveč | Montana | Nova Zagora | Panađurište | Pazardžik | Pernik | Petrič | Pleven | Plovdiv | Razgrad | Ruse | Samokov | Sandanski | Sevlijevo | Silistra | Sliven | Smoljan | Sofija | Stara Zagora | Svištov | Šumen | Trgovište | Trojan | Varna | Veliko Trnovo | Velingrad | Vidin | Vraca |

***Haskovo*** na Wikimedijinoj ostavi